de Silva replaces Kusal Perera in Sri Lanka squad
కుశాల్ పెరీరా ఔట్.. డిసిల్వా‌కి పిలుపు
ఛాంపియన్స్ ట్రోఫీ నుంచి గాయంతో వెనుదిరుగుతున్న క్రికెటర్ల జాబితా పెరుగుతోంది. ఇప్పటికే పాకిస్థాన్ ఫాస్ట్
TNN | Updated:
Jun 10, 2017, 09:47PM IST
ఛాంపియన్స్ ట్రోఫీ నుంచి గాయంతో వెనుదిరుగుతున్న క్రికెటర్ల జాబితా పెరుగుతోంది. ఇప్పటికే పాకిస్థాన్ ఫాస్ట్ బౌలర్ వాహబ్ రియాజ్, ఇంగ్లాండ్ పేసర్ క్రిస్ వోక్స్ గాయంతో టోర్నీకి దూరమవగా.. తాజాగా శ్రీలంక బ్యాట్స్&zwnj;మెన్ కుశాల్ పెరీరా తొడ కండరాల గాయంతో నిష్క్రమించాడు. భారత్&zwnj;తో గురువారం ముగిసిన మ్యాచ్&zwnj;లో బ్యాటింగ్ చేస్తుండగా.. పెరీరా గాయపడి రిటైర్డ్ హర్ట్&zwnj;గా వెనుదిరిగాడు. అతని స్థానంలో ధనుంజయ డిసిల్వాని జట్టులోకి తీసుకుంటున్నట్లు శ్రీలంక ప్రకటించింది.
ఇప్పటి వరకు కెరీర్&zwnj;లో 16 వన్డేలాడిన డిసిల్వా 334 పరుగులు చేశాడు. బంతితో కూడా ఉపయుక్తమైన స్పిన్నర్&zwnj;గా ఇతనికి గుర్తింపు ఉంది. ఈ ఏడాది ఆరంభంలో దక్షిణాఫ్రికాతో చివరిసారిగా డిసిల్వా వన్డే మ్యాచ్ ఆడాడు. టోర్నీలో రెండు మ్యాచ్&zwnj;లు పూర్తి చేసుకున్న శ్రీలంక.. సెమీస్ చేరాలంటే పాకిస్థాన్&zwnj;తో సోమవారం జరిగే మ్యాచ్&zwnj;లో తప్పక గెలవాల్సి ఉంది.